Cel mai rapid gol din istorie în primele 5 campionate din Europa. Milan rămâne lider "grazie" acestei reușite.
AC Milan a marcat după doar 6,2 secunde în meciul cu Sassuolo, prin Rafael Leao. AC Milan rămâne lider în Serie A. Pe locul 2 se află Inter Milano, iar trupa lui Cristiano Ronaldo este pe locul 3, la 4 puncte de lider.
AC Milan, liderul din Serie A (Italia), a intrat duminică în istoria fotbalului european prin marcarea celui mai rapid gol din toate timpurile, raportat la cele 5 campionate de top din Europa (Anglia,Germania, Spania, Franţa şi Italia).Milanezii au început perfect partida cu Sassuolo, din deplasare. Imediat după lovitura de start, Hakan Calhanoglu a pătruns în jumătatea adversă şi a trimis o pasă printre mai mulţi adversari până la Rafael Leao, care a înscris după 6,2 secunde.Golul e considerat cel mai rapid din Serie A şi din primele 5 campionate ale Europei, dar şi printre cele mai rapide din istoria fotbalului Recordul iniţial fusese stabilit de Paolo Poggi, care marca pentru Piacenza, în poarta Fiorentinei, după doar 8,1 secunde, într-un meci din 2001.Reuşita similară din Premier League i-a aparţinut lui Shane Long, care marcase după 7,69 secunde, în anul 2019.AC Milan a câştigat de altfel partida cu Sassuolo cu 2-1 şi rămâne pe prima poziţie a clasamentului în Serie A.Locul 2 e ocupat de concitadina Inter, care a învins pe teren propriu pe Spezia, cu scorul de 2-1.Pe 3 e Juventus Torino, la distanţă de 4 puncte de lider.